**ยุทธศาสตร์ชาติ 20 ปี : กรอบการพัฒนาประเทศตามแนวทางประชารัฐ**

ต่อจากนี้ไป ขอเชิญรับฟังไทยคู่ฟ้า ครับ

พลเอก ประยุทธ์ จันทร์โอชา นายกรัฐมนตรี กล่าวถึงยุทธศาสตร์ชาติ 20 ปีว่า เป็นกรอบการพัฒนาประเทศร่วมกันของรัฐบาล ภาคเอกชน และประชาชน ในแต่ละช่วงเวลา ให้สามารถขับเคลื่อนบ้านเมืองไปในทิศทางเดียวกัน โดยมีแผนพัฒนาเศรษฐกิจและสังคมแห่งชาติและนโยบายรัฐบาลที่จะถูกกำหนดขึ้นในอนาคต เป็นแผนปฏิบัติการในรายละเอียด ซึ่งแต่ละรัฐบาลจะต้องดำเนินการให้สอดคล้องกับยุทธศาสตร์ชาติ และยังใช้เป็นตัวชี้วัดเพื่อประเมินผลงานด้วยว่า เป็นไปตามกรอบแนวทางระดับชาติหรือไม่ ทั้งนี้ ประเทศที่พัฒนาแล้วรวมถึงบางประเทศในอาเซียนก็มียุทธศาสตร์ชาติ และแผนปฏิรูป เป็นหลักนำไปใช้แก้ไขปัญหาเดิมๆ และวางแผนลดความเสี่ยงสำหรับอนาคต จึงขอให้พี่น้องประชาชนได้เข้าใจตามเจตนารมณ์นี้ และร่วมมือกันกำหนดอนาคตของชาติบ้านเมือง แสวงหารัฐบาลที่มีธรรมาภิบาล สร้างการพัฒนาที่ยั่งยืน ลดความเหลื่อมล้ำทั้งในประเทศและระหว่างประเทศ

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี